Hrvatski sabor
20190628

I treća stvar koju propisati jest apsolutni zastarni rok, ja mislim da je ovrha jedna od rijetkih situacija za koju ne postoji apsolutni zastarni rok, nego se vječno može produljavati na slijedećih 10 godina čim se promjeni način naplate ovrhe. Eto, taj jedan ovršni paket u kojem bi bilo prihvaćeno ovo što sam govorio o Ovršnom zakonu i u kojem bi bilo prihvaćeno da se promijeni redoslijed naplate dospjelih dugovanja, da zatezne kamate ne prijeđu visinu glavnice i da se propiše apsolutni rok zastare, smatram da bi nekim jednom dobrom broju dužnika uz jednu retroaktivnu primjenu nekih odredaba odmah sad razriješio njihove račune i ne bi više bili blokirani, a nekom drugom dijelu dužnika bi omogućio da u roku od godinu, dvije potpuno izađu iz blokada.